Limp Bizkit

***Limp Bizkit*** ir ASV ņūmetāla grupa no Džeksonvilas. Grupas sastāvā ietilpst vokālists Freds Dērsts, basists Sems Riverss, ģitārists Vess Borlands, bundzinieks Džons Oto un dīdžejs *[[DJ Lethal]]*.

## Vēsture
Grupa izveidojās 1994. gadā, kad Freds Dērsts iepazinās ar Semu Riversu, kurš atnāca uz sava brālēna Džona Oto grupu. Vēlāk viņiem pievienojās ģitārists Robs Voters, kurš drīz vien aizgāja no grupas. Votersa vietā grupai pievienojās Vess Borlands. 1996. gadā grupai pievienojās *[[DJ Lethal]]*, bijušais hiphopa grupas *[[House of Pain]]* dalībnieks.

1997. gadā *Limp Bizkit* izdeva debijas albumu *[[Three Dollar Bill, Yall$]]*, kura pārdošanas tirāža pārsniedza miljonu eksemplārus. Nākamajā gadā grupa paplašināja savu atpazīstamību koncertējot ASV kopā ar grupām *[[Korn]]*, *[[Orgy]]*, *[[Rammstein]]* un *[[Incubus]]*.

1999. gadā grupa izdeva albumu *[[Significant Other]]*, kas ieguva multiplatīna diska statusu, bet 2000. gadā izdots grupas līdz šim populārākais albums *[[Chocolate Starfish and the Hot Dog Flavored Water]]*, kas ieguva platīna diska statusu jau pirmajā pārdošanas nedēļā un ieguva MTV balvu kā labākais gada albums.

2001. gadā no grupu pameta ģitārists Vess Borlands, un viņa aizvietotāju atrada tikai pēc diviem gadiem, nesakaitāmu noklausīšanos un konkursu rezultātā par viņu kļuva grupas *[[Snot]]* bijušais ģitārists Maiks Smits. Ar viņu grupa ieraksta albumu *[[Results May Vary]]*, kas nesasniedz tādus pārdošanas apjomus, kā divi iepriekšējie albumi.

2004. gadā grupā atgriezās Vess Borlands. 2005. gadā grupa ieraksta EP *[[The Unquestionable Truth (Part 1)]]*. *Limp Bizkit* principiāli atteicās šī albuma izlaišanu papildināt ar jebkāda veida reklāmām un intervijām.

2005. gadā pēc ierakstu kompānijas vēlmes tiek izlaista populārāko dziesmu izlase *[[Greatest Hitz]]*. 2006. gadā Vess Borlands atkal pameta grupu un 2007. gadā izdeva sava projekta *[[Black Light Burns]]* pirmo albumu. 2009. gadā grupa atkal apvienojās devās koncertturnejās. Atkal apvienošanās tūres *Unicorns n' Rainbows Tour 2009* pirmais koncerts *Limp Bizkit* notika Rīgā.

Grupas līderis Dērsts atbalstījis Krimas sagrābšanu un Krievijas iebrukumu Ukrainā, kas izsaucis skandālu Igaunijā, kur grupa gribējusi koncertēt.

### Bijušie grupas dalībnieki
* Robs Voters (*Rob Waters*) (ģitāra), pirmais *Limp Bizkit* ģitārists, grupas sastāvā neilgu laiku;
* Maiks Smits (*Mike Smith*) (ģitāra), pievienojās grupai 2003. gadā, piedalījās albuma *[[Results May Vary]]* ierakstīšanā. 2004. gadā aizgāja no grupas;
* Sems Riverss viens no grupas izveidotājiem, grupas basģitārists un bekvokālists, miris 2025. gada 18. oktobrī no sirds apstāšanās.

## Diskogrāfija

### Studijas albumi
* 1997 — *[[Three Dollar Bill, Yall$]]*
* 1999 — *[[Significant Other]]*
* 2000 — *[[Chocolate Starfish and the Hotdog Flavored Water]]*
* 2003 — *[[Results May Vary]]*
* 2011 — *[[Gold Cobra]]*
* 2021 — *[[Still Sucks]]*

#### EP
* 2005 — *[[The Unquestionable Truth (Part 1)]]*

### Remiksu un hitu izlases
* 2001 — *[[New Old Songs]]*
* 2005 — *[[Greatest Hitz]]*
* 2008 — *Collected*
* 2011 — *Icon*

### Koncertalbumi un DVD
* 2008 — *Rock im Park 2001*

## Singli
* 1997 — *Counterfeit*
* 1998 — *Faith*
* 1999 — *Nookie*
* 1999 — *Re-Arranged*
* 1999 — *N 2 Gether Now*
* 2000 — *Break Stuff*
* 2000 — *Take A Look Around*
* 2000 — *Rollin' (Air Raid Vehicle)*
* 2000 — *My Generation*
* 2001 — *My Way*
* 2001 — *Getcha Groove On*
* 2001 — *Boiler*
* 2003 — *Eat You Alive*
* 2003 — *Behind Blue Eyes*
* 2005 — *Home Sweet Home/Bittersweet Symphony*
* 2011 — *Shotgun*
* 2013 — *Ready to Go*
* 2021 — *Dad Vibes*
* 2024 — *Turn It Up, Bitch*
* 2025 — *Making Love to Morgan Wallen*

## Ārējās saites

*